**Népszámlálásra számlálóbiztosok kerestetnek**

**FELHÍVÁS a 2022. évi népszámlálás lebonyolításában közreműködő számlálóbiztosok jelentkezésére.**

2022. évben tizenhatodik alkalommal kerül sor népszámlálásra. A népszámlálási törvény szerint az adatszolgáltatás az egészségi állapotra, a fogyatékosságra, a vallásra, az anyanyelvre és a nemzetiségre vonatkozó adatok kivételével kötelező.

Fót Polgármesteri Hivatal számlálóbiztosok jelentkezését várja a 2022. október-november hónapokban bonyolítandó országos népszámláláshoz.

A népszámlálás terepen történő adatgyűjtését a számlálóbiztosok látják el a **2022. október 17. – 2022. november 20. közötti időszakban.**

A számlálóbiztos feladata a körzet bejárása, a körzethez tartozó internetes önkitöltési időszakban le nem zárt címek felkeresése, az adatfelvétel lebonyolítása, a címek pontosítása, esetleges új címek felvétele.

**A számlálóbiztosnak az alábbi feltételeknek kell megfelelnie:**

* legalább középfokú végzettség,
* magabiztos alapvető számítógépes ismeretek (tablet kezeléséhez),
* jó fellépés, beszédkészség, kapcsolatteremtő képesség,
* konfliktuskezelő készség, motiváltság, precizitás
* megfelelő helyismeret,
* titoktartás
* vállalja a felkészülés során az új ismeretek önálló elsajátítását és a vizsgázást,
* a felkészüléshez rendelkezik saját eszközzel (PC, laptop, tablet) és internet eléréssel,
* a folyamatos és hatékony kapcsolattartás érdekében rendelkezik mobiltelefonnal és e-mail címmel

**A számlálóbiztos főbb feladatai:**

* otthoni felkészülés keretében a szükséges alapismeretek, segédanyagok elsajátítása és elektronikus vizsga elvégzése
* az adatfelvétel kezdete előtt az összeíráshoz szükséges a KSH által biztosított elektronikai eszköz (tablet) és tartozékai, számlálóbiztosi igazolvány, az összeíráshoz kapcsolódó nyomtatványok és segédanyagok átvétele
* a körzet bejárása, a körzethez tartozó címek felkeresése, szükség esetén címpontosítás, új címek felvétele, kapcsolatfelvétel az adatszolgáltatóval, tájékoztatás, a kérdőívek KSH által előírt módon való kitöltése
* folyamatos ütemes előrehaladás, a címjegyzék vezetése, meghiúsulások dokumentálása a menedzser alkalmazásban
* folyamatos kapcsolattartás a felülvizsgálóval, rendszeres beszámoló a terepen tapasztaltakról
* megtagadások, rendkívüli esetek azonnali jelentése a felülvizsgálónak
* az adatfelvétel befejezését követően az összeírásra használt elektronikai eszköz (tablet) és tartozékai, számlálóbiztosi igazolvány, címjegyzék, egyéb nyomtatvány, illetve papír alapú jegyzet leadása

A számlálóbiztosok kiválasztása a jegyző feladata.

Elektronikus oktatási rendszerben (e-learning) történő egyéni felkészülést követően tett sikeres vizsga után történik meg a szerződéskötés a számlálóbiztosi feladatok ellátására.

Vállalja a számlálóbiztosi munkával járó napi folyamatos munkavégzést és a jelentős fizikai, szellemi igénybevételt, rugalmas időbeosztással és állandó elérhetőséggel rendelkezik.

**SZÁMLÁLÓBIZTOS CSAK NAGYKORÚ, CSELEKVŐKÉPES SZEMÉLY LEHET!**

Amennyiben úgy érzi, hogy szívesen venne részt a népszámlálási munkában, a felsorolt feltételeknek megfelel és számlálóbiztosnak jelentkezne kérjük, hogy küldje el nevét és elérhetőségi adatait (telefonszám, e-mail cím) szamlalobiztos@fot.hu emailcímre.

További információk: <https://www.ksh.hu/szamlalobiztostoborzas>

**Jelentkezési határidő: 2022. július 8.**